procesaur/Wiki.mk huggingface dataset:
Правокрилци

Правокрилците (научно: ред ''Orthoptera'') се група на инсекти кои подлежат на нецелосна метаморфоза во нивниот развиток. Овој ред е поделен на два подреда, и тоа:
*''Ensifera'', каде припаѓаат штурците и зелените скакулци (со разни видови) и
*''Caelifera'', каде припаѓаат обичните скакулци.
Многу инсекти од овој ред произведуваат звук (процес познат како ,,стридулација‘‘) со меѓусебно триење на нивните крила или нозе, при што и на двете се наоѓаат брановидни испапчувања. Тимпанумот (тапанчето) или увото се наоѓа на предната тибија кај штурците, и на првиот абдоменален сегмент кај скакулците. Овие организми користат вибрации за да ги лоцираат другите единки.
Претставниците од овој ред можат да ги свиваат своите крила, што ги прави дел од групата ''Neoptera''.
1 Општи одлики
Правокрилците ги поседуваат најкарактеристичните одлики на инсектите. Тие имаат кутикула изградена од хитин, поседуваат шест нозе, а телото се состои од три дела (глава, торакс и абдомен) и градбата на дигестивниот, нервниот, репродуктивниот и респираторниот систем е иста како кај другите инсекти.
Класификацијата на оваа група на инсекти како посебен ред се врши врз основа на следните одлики:
* Поседуваат два пара на крила. Обично тие се добро развиени. Предните крила се долги и тесни со пергаментен изглед. Се нарекуваат и псевдоелитри.
UTC+12:00

UTC+12 е ознака за 12-часовно временско отстапување од Гринич во некои делови во светот. Ова време се користи во следниве места:
1 Како стандардно време (цела година)
*** Гилбертови Острови и Банаба
**** Кошрај
*** (САД)
* (Франција)
2 Како стандардно време (зима на јужната полутопка)
* (освен Четемските Острови)
*
3 Како летно време (лето на северната полутопка)
*** Курилски Острови
** Магаданска област
** Јакутија (источен дел)
** Камчатски крај
** Чукотски автономен округ
4 Поврзано
* UTC-12
* Време во Нов Зеланд
* Време во Русија
es:Huso horario#UTC+11:30, L†
Колебање

Колебање, трепет или осцилација (од лат. ''oscillatio'' = клатење) — рамномерно движење на тело околу рамнотежната положба. Наизменично движење во спротивна насока (горе-долу; десно-лево). Телата кои го изведуваат ова движење се треперници (осцилатори). Секоја точка која претставува оддалеченост од рамнотежната положба се нарекува издолжување (елонгација), а најголемата оддалеченост е замавот (амплитудата). Кога колебањата се со постојана брзина и вечни, односно замавот да е константна тие колебања се викаат непридушени колебања, а кога замавот, поради губење на енергијата на треперникот се намалува, тогаш станува збор за придушени колебања.
Појавата на нагло растење на замавот на присилните механички колебања, во случај на совпаѓање на честотата (честотата) на надворешна периодична сила со честотата на треперникот, е наречена механичка резонанција. Треперникот кој ја прифаќа честотата на надворешната периодична сила се вика резонантор.
0.1 Поврзани равенства
* T=t/n, каде: Т - период на колебање, т.е. времето за едно колебање; t - време; n - број на колебања.
* f=1/T - f (честота) - број на колебања по единица време.
1 Поврзано
* Хармониски треперник
Пакаритамбо

Пакаритамбо во митологијата на Инките е местото, поточно пештерата, од која излегле браќата Ајар кои биле испратени од богот создавач. Ова е место кое наводно било сместено во Тамботоко и имало три прозорци. Според митот, групата на Марас Сутик излегла од еден прозор наречен „Марас Токо“ што во превод значи ''без родители''.
1 Поврзано
* Инки
* Митологија на Инките
Чуњо

Чуњо (кечуански: ''Ch'uñu'') е замрзнат и сув компир кој е традиционална храна за Кечуаните и Ајмарите во Перу и Боливија и денес е присутен во неколку земји во Јужна Америка како на пример Перу, Аргентина или Чиле. Процесот на обработка на компирот е долг пет дена кога компирот се остава на ладна температура за да се замрзне а потоа се остава на сончева топлина да се исуши постепено. Зборот е од кечуанско потекло и значи „замрзнат компир“. Постојат два вида на чуњо, бел и црн чуњо.
1 Поврзано
* Инки
* Кечуани
* Ајмари
* Андска кујна
Сан Чезарио сул Панаро

Сан Чезарио сул Панаро (итал. ''San Cesario sul Panaro'') е гратче и општина во провинцијата Модена во регионот Емилија-Ромања, Италија. Местото се наоѓа 25 км северозападно од Болоња, и околу 12 км југоисточно од Модена.
Во гратчето се сместени погоните на производителот на спортски автомобили Пагани.
Абдираим Идризи

Абдираим Идризи (''албански: Abdirahim Idrizi''; ; ) — македонски и косовски писател.
1 Животопис
Идризи е роден во тетовското село Жеровјане на 10 јули 1950 година. Тој е основач и директор на здравствена организација во Приштина (основана во декември 1989). Живее и работи во Приштина, Косово.
2 Библиографија
Идризи досега ги има објавено следниве книги:
*''Ndriçimi I Mendjes'' (''Светлината на умот'')
*''Libri i Jetës'' (''Книга на животот'')
*''Kënaqësitë e Seksit'' (''Задоволствата на сексот'')
*''Monografia e Poliklinikës GALAXY'' (''Монографија на поликлиниката ГАЛАКСИ'')
Квирејн ван Брекеленкам

Квирејн ван Брекеленкам (хол. ''Quirijn'' или ''Quiringh Gerritsz van Brekelenkam''), (1622/29, Звамердам – 1669/79, Лајден ) — холандски барокен сликар на битови мотиви. Веројатно учел кај Герард Дау, бидејќи неговите слики од 1640-тите и 1650-тите наликуваат на оние на Лајденските фејнсхилдери.
1 Наводи
* Elizabeth Alice Honig, "Brekelenkam, Quiringh [Quirijn] (Gerritsz.) van," во Jane Shoaf Turner (уредн.), ''From Rembrandt to Vermeer: 17th-Century Dutch Artists'', The Grove dictionary of art. New York: St. Martin's Press (2000): 59–60.
Кула на скапоценостите

Кулата на Скапоценостите (англ. ''Jewel Tower'') е кула во Лондон, еден од само два преостанати делови од средновековната кралска Вестминстерска палата (другиот преостанат објект е Вестминстерската сала). Изградена е околу 1365 г. како ризница за драгоценостите на кралот Едвард III, а била нарекувана и „Лична остава на кралот“ (''King's Privy Wardrobe''). Ова е мал трикатен објект од камен, сместен наспроти денешната Вестминстерска палата, дом на Британскиот парламент. Кулата се наоѓала на најјужниот крај од тогашниот кралски комплекс, изѕидана како дел од бедемот, но понастрана од главните градби, и затоа го преживеала големиот пожар во 1834 кој го уништил речиси цел дворец.
Денес за објектот е задолжена управата English Heritage, која во неа држи постојана поставка насловена како ''Parliament Past and Present'' („Парламентот во минатото и денес“). Непосредно до кулата можат да се забележат и остатоци од некогашниот одбранбен шанец. Сè до пожарот, во оваа кула се чувале историските записи на Домот на Лордовите, кои денес се чуваат во Викториината кула, под раководство на парламентарниот архив.
1 Поврзано
* Вестминстерска палата
Фејнсхилдери

Фејнсхилдери (|Fijnschilders = „фини сликари“), наречени и Лајденски фејнсхилдери (''Leidse Fijnschilders'') — сликари од златното време на холандското сликарство кои твореле во периодот од 1630 до 1710 г., стремејќи се што поприродно да ја доловат стварноста околу нив, со нивниот префинет прецизен живопис на мали платна.
Во XVII век, како и во современиот холандски јазик, поимот „фејнсхилдер“ се употребувал за сликар кој применува класични техники, напроти, да речеме, куќен сликар. Меѓутоа во XIX век овој збор станал поим за сликарите како Герард Дау (Герит Дау) и неговите следбеници во Лајден. Најистакнатите барокни сликари во Холандија како Дау, Франс ван Мирис Постариот и Адријан ван дер Верф се одликувале со „префинет“ стил, извонредни техники, и крајно внимателно запазување на деталите, давајќи им на сликите сосем мазни површини без никакви видливи потези од четка. Овој начин на употреба на бојата во голема мера се разликува од стилот на останатите холандски сликари како Франс Халс, но и од самиот Дауов учител, Рембрант ван Рајн. Фејнсхилдерите биле поблиски до стилот на нивните ранофламански претходници како Јан ван Ејк со своите богати детални. Други уметници кои го практикувале овој стил биле Годфрид Схалкен, Квирејн ван Брекеленкам и понекогаш Габриел Мецу.
Фејнсихлерите највеќе се истакнале во полето на битовите сцени на кои се прикажувани секојдневни активности, вечерни сцени на свеќи, како и општички мамки во ниша.
1 Галерија
Хајди Клум

Хајди Самуел (германски: ''Heidi Samuel'', ,) или попозната како Хајди Клум (''Heidi Klum'',) — германска манекенка, глумица, моден творец и телевизиска продуцентка.
1 Животопис
Родена е во 1973 г. во Бершки Гладбах, Северна Рајна-Вестфалија. 2009 година, Хајди Клум добила американско државјанство. Во текот на седум години, таа била во брак со пејачот Сил (''Seal''), но нивниот брак се распаднал поради тоа што Клум го изневерувала сопругот со телохранителот Мартин Кристен. Со него, Клум се забавувала нецели две години, а во февруари 2014 година стапила во врска со кураторот Вито Шнабел. Од бракот со Сил, таа има четири деца.
2 Филмографија
година, филм, улога
1998, ''54'', ВИП патрон
2001, ''Blow Dry'', Јасмин
2003, ''Blue Collar Comedy Tour'', продавач на Victoria's Secret
2004, ''Ella Enchanted'', Брумхилда
''The Life and Death of Peter Sellers'', Урсула Андрес
2006, ''The Devil Wears Prada'', Хајди Клум
2007, ''Perfect Stranger'', организатор на забана на Vistoria's Secret
Вацлав Хавел

Вацлав Хавел (роден на во - ) — чешки драматург, есеист, дисидент и политичар. Тој служел како десетти и последен претседател на Чехословачка (1989-92) и прв претседател на Чешката Република (1993-2003). Има напишано над дваесет претстави и бројни документарни дела, преведувани низ целиот свет. Има добиено бројни награди и признанија и е изгласан за еден од стоте врвни светски интелектуалци во глобалната анкета на магазинот Проспект во 2005 г. Тој бил еден од основачките потписници на Прашката декларација за европската совест и комунизмот.
Драгославеле

Драгославеле (|Dragoslavele) — општина во округот Арџеш во јужна Романија, во која живеат 2.549 жители. Општината се наоѓа во Влашка, на самата граница со Трансилванија. Местото е значајно и поради големиот број на пансиони, кои се наоѓаат во него, со што претставува важна попатна станица во регионот.
1 Географија
Драгославеле се наоѓа на падините на Јужните Карпати, на брегот на реката Дембовица.
2 Историја
Уште од средниот век, па сè до 1914, местото било значајна точка на границата меѓу Влашка и Хабсбуршката монархија (по 1867, Австроунгарија). За време на Првата светска војна, поточно во октомври 1916, околината на Драгославеле била поле на крвави борби меѓу романската и германската војска.
Коњска Глава (маглина)

Коњска Глава (наречена и Барнард 33 во светлата маглина IC 434) — темна маглина во соѕвездието Орион. Сместена е веднаш под (јужно од) Алнитак, најлево сместената ѕвезда во Појасот на Орион, и е дел од многу поголемиот Орионов Облак. Оддалечена е од Земјата некои 1500 светлосни години. Ова е една од најпрепознатливите маглини заради обликот на извиениот облак од темен прав и гасови, кој наликува на глава од коњ. Овој облик е откриен од шкотско-американскиот астроном Вилијамина Флеминг во 1888 г. која ја забележала на фотографија направена во опсерваториајта при Харвардскиот колеџ.
Црвената светлина се должи на присуството на водороден гас главно зад маглината, јонизирана од блиската ѕвезда Сигма Орион. Темнината во Коњска Глава се должи претежно на густата прашина, но покрај тоа, долниот дел од „вратот“ го засенува левиот дел. Маглината испушта потоци од гас, кои ги канализира силно магнетно поле. Светлите точки во подножјето на Коњска Глава се млади ѕвезди кои штотуку се обликуваат.
1 Поврзано
* Орион (соѕвездие)
* Темна маглина
Ленкеран (округ)

+ Ленкеран
Население (1999):, 197.500
Површина:, 1.540 км<sup>2</sup>
Тел. код:, 0171
Пош. код:, AZ4200
Ленкеран (|Lənkəran) — административен округ во Азербејџан. Се простира околу градот Ленкеран, иако самиот град е посебна административна единица.
1 Поврзано
* Ленкеран
* Азербејџан
Гиорок

Ѓорок (|Ghioroc) — општина во округот Арад во западна Романија, во која живеат 4.065 жители. Административно, општината се состои од три села: Гиорок, Кувин и Миниш. Административниот центар Гиороке оддалечен 22 км од градот Арад.
1 Историја
Името Ѓотрок за првпат се споменува во 1135 година, додека Миниш во 1302 и Кувин во 1323 година.
2 Демографија
Според пописот во 2002 година, во општината живеат 4.065 жители, од кои 81,2% се Романци, 17,1% Унгарци, 0,7% Украинци, 0,5% Германци, 0,3% Роми и 0,2% од населението се припадници на некоја друга етничка заедница.
3 Стопанство
Економијата главно е насочена кон земјоделството, кое е развиено во регионот, а особено на производството на вино. Сепак, постојат и некои други стопански гранки кои се развиени во регионот.
Џулфа (округ)

+ Џулфа
Население (2006):, 35.900
Површина (км<sup>2</sup>):, 1000
Повик. бр.:, 0136
Пошт. бр.:, 7200
Гл. град:, Џулфа
Џулфа (|Culfa) — административен округ во Азербејџан. Административен центар е градот Џулфа.
1 Поврзано
* Џулфа (Азербејџан)
* Окрузи во Азербејџан
Гедебеј (округ)

+ Гедебеј
Население (2006):, 90,800
Површина (км<sup>2</sup>.):, 1,290
Повик. бр.:, 232
Пошт. бр.:, 2100
Гл. град:, Гедебеј
Гедебеј (|Gədəbəy; |Гедабек, Гедабекский район) — административен окру во Азербејџан.
1 Поврзано
* Гедебеј
* Окрузи во Азербејџан
Граничери

Граничери (|Grăniceri) — општина во округот Арад во западна Романија, во која живеат 2.596 жители. Административно, општината се состои од две села: Граничери и Шиклау. Административниот центар Граничери е оддалечен 61 км од градот Арад.
1 Историја
На почетокот на 20. век, на територијата на општината биле пронајдени златни предмети од бронзеното доба, кои потврдуваат дека месттото било населено многу одамна. Сепак, првите пишани документи во кои се споменува Граничери датираат од 1438 година, а документите во кои се споменува Шиклау од 1466 година.
2 Демографија
Според пописот во 2002 година, во општината живеат 2.596 жители, од кои 89,7% се Романци, 7,4% Роми, 1,5% Германци, 1,3% Унгарци, 0,1% од населението се припадници на некоја друга етничка заедница.
Халмагел

Халмагел (|Hălmăgel) — општина во округот Арад во западна Романија, во која живеат 1.656 жители. Се состои од четири села: Халмагел, Лункшоара, Тернавица и Цохешти. Административниот центар Халмагел е оддалечен 140 км од градот Арад.
1 Демографија
Според пописот во 2002 година, во општината живеат 1.656 жители и сите се Романци.
2 Историја
Првите пишани документи во кои се споменува Халмаѓел датираат од 1439 година.
3 Стопанство
Примарна стопанска дејност во местото е земјоделството, но развиени се и прехранбената индустрија и производството на суровини и материјали.
Халмаѓу

Халмаѓу (|Hălmagiu) — општина во округот Арад во западна Романија, во која живеат 3.562 жители. Се состои од десет села.
1 Демографија
Според пописот во 2002 година, во општината живеат 3.562 жители, од кои 99,9% се Романци, а 0,1% се припадници на некоја друга етничка заедница.
2 Историја
Првите пишани документи во кои се споменува Хамѓу датираат од 1390 година.
3 Стопанство
Примарна стопанска дејност во местото е земјоделството, но и секундарните и терцијалните дејности сè до некој степен развиени. Местото е познато и по производството на крзнени производи, а исто така и производи од дрво.
Ливада, Арад

Ливада (|Livada) — општина во округот Арад во западна Романија, во која живеат 2.892 жители. Се состои од две села: Ливада и Сенлеани. Административниот центар Ливада е оддалечен 10 км од градот Арад.
1 Демографија
Според пописот во 2002 година, во општината живеат 2.892 жители, од кои 86,6% се Романци, 11,3% Унгарци, 1,5% Германци и 0,6% се приапдници на некоја друга етничка заедница.
2 Историја
Првите пишани документи во кои се споменува Ливада датираат од 1553 година, додека Сенлеани се споменува во документи стари од 1302 година.
3 Стопанство
Примарна стопанска дејност во местото е земјоделството. Но, поради блискоста до административниот центар на кругот, во подем се и другите стопански гранки.
Хашмаш

Хашмаш (|Hăşmaş) — општина во округот Арад во западна Романија, во која живеат 1.460 жители. Се состои од седум села: Хашмаш, Агришу Мик, Ботфеј, Клит, Команешти и Урвишу де Бељу. Административниот центар Хашмаш е оддалечен 87 км од градот Арад.
1 Демографија
Според пописот во 2002 година, во општината живеат 1.460 жители, од кои 96,2% се Романци, 3,6% Роми и 0,2 се припадници на некоја друга етничка заедница.
2 Историја
Во 1968 година, на територија на општината биле пронајдени керамички и железни предмети кои датираат од 1. век и кои потврдуваат дека местото било населено уште од тоа време.
3 Стопанство
Примарна стопанска дејност во местото е земјоделството, а најзастапени се овоштарството, одгледувањето на другите култури, како и живинарството и одгелдувањето на добиток. Во месноста до некој степен развиена е и дрвната индустрија.
Патрик Свејзи

Патрик Вејн Свејзи (англиски: ''Patrick Wayne Swayze''; , , САД — , , САД) или попознат само како Патрик Свејзи (''Patrick Swayze'') — американски глумец, танчер и текстописец кој својата слава ја стекнал со филмовите ''Dirty Dancing'' и ''Дух''. Според списанието ''People'' тој бил прогласен за најсекси маж за 1991 година.
1 Животопис
Кога имал 20 години, Свејзи ја запознал четири години помладата Лиза Ниеми, со која подоцна се венчал и останал во брак до неговата смрт.
Во јануари 2008 година, на Патрик Свејзи му бил дијагнозиран рак на панкреасот, за кој една година подоцна, тој ја известил својата жена дека ја надминал болеста. Сепак, на 14 септември 2009 година, Патрик Свејзи ѝ подлегнал на лошата болест и починал.
2 Кариера
Последната улога на Свејзи била во ТВ серијата A&E, чија премиера била откажана поради трагичната смрт на глумецот.
3 Филмографија
година, наслов, улога, забелешка
1979, ''Skatetown, U.S.A.'', Ејс Џонсон
1981, ''MASH'', Гери Стурџис
1983, ''Uncommon Valor'', Кевин Скот
''The Outsiders'', Дарел Куртис
1984, ''Red Dawn'', Џед Екерт
''Grandview, U.S.A.'', Ерни Вебстер
1985, ''North and South'', Ори Меин, минисерија
1986, ''Youngblood'', Дерек Сутон
''North and South, Book II'', Ори Меин, минисерија
1987, ''Dirty Dancing'', Џони Касл, номиниран за Златен Глобус
''Steel Dawn'', Номад
1988, ''Tiger Warsaw'', Чак Варшау
1989, ''Next of Kin'', Труман Гејтс
''Road House'', Далтон
1990, ''Дух'', Сем Вит, Номиниран за Златен Глобус
''Saturday Night Live'', гостин
1991, ''Point Break'', Боди
1992, ''City of Joy'', Мекс Лови
1993, ''Father Hood'', Џек Чарлс
1994, ''Heaven & Hell: North and South, Book III'', Ори Меин, минисерија
1995, ''Tall Tale'', Пекос Бил
''Three Wishes'', Џек Мекклауд
''To Wong Foo, Thanks for Everything! Julie Newmar'', Вида Бохеме, Номиниран за Златен Глобус
1998, ''Letters from a Killer'', Рејс Дарнел
''Black Dog'', Џек Крус
2000, ''Forever Lulu'', Бен Клифтон
2001, ''Donnie Darko'', Џим Канингем
''Green Dragon'', Ганери Џим Ленс
2002, ''Waking Up in Reno'', РОј Киркендал
2003, ''One Last Dance'', Тревис МекПерсон, неговата жена е режисер
''11:14'', Френк
2004, ''Dirty Dancing: Havana Nights'', наставник за танцување
''George and the Dragon'', Гарт
''King Solomon's Mines'', Ален Кватермеин
2005, ''Keeping Mum'', Ленс
''Icon'', Џејсон Монк
2006, ''The Fox and the Hound 2'', Кеш (глас), цртан филм
2007, ''Jump!'', Ричард Пресбургер
''Christmas in Wonderland'', Вејн Сандерс
2009, ''Powder Blue'', Валвет Лери
''The Beast'', Чарлс Баркер, ТВ серија
Игнешти

Игнешти (|Igneşti) — општина во округот Арад во западна Романија, во која живеат 822 жители. Се состои од чтири села: Игнешти, Минеад, Надалбешти и Сусани. Административниот центар Игнешти е оддалечен 89 км од градот Арад.
1 Демографија
Според пописот во 2002 година, во општината живеат 822 жители, од кои 99,4% се Романци, а 0,6 се Унгарци.
2 Историја
Првите пишани документи во кои се споменува Игнешти датираат од 1553 година.
3 Стопанство
Примарна стопанска дејност во местото е земјоделството, а најзастапени се овоштарството, одгледувањето на другите култури, како и живинарството и одгелдувањето на добиток. Исто така, развиено е и пчеларството.
Иратошу

Иратошу (|Iratoşu) — општина во округот Арад во западна Романија, во која живее 2.361 жител. Се состои од три села: Иратошу, Варијашу Маре и Варијашу Мик. Административниот центар Иратошу е оддалечен 22 км од градот Арад.
1 Демографија
Според пописот во 2002 година, во општината живее 2.361 жител, од кои 55,1% се Унгарци, 44,7% Романци, 2,4% Роми, 0,3% Германци, 0,3% Украинци и 0,2% се приапдници на некоја друга етничка заедница.
2 Историја
Првите пишани документи во кои се споменува Иратошу датираат од 1446 година.
Мачеа

Мачеа (|Macea, |Mácsa, |Matscha) — општина во округот Арад во западна Романија, во која живеат 6.169 жители. Се состои од две села: Мачеа и Сенмартин. Административниот центар, Иратошу е оддалечен 23 км од градот Арад.
1 Демографија
Според пописот во 2002 година, во општината живеат 6.169 жители, од кои 85,6% се Романци, 8,3% Роми, 3,3% Унгарци, 2,2% Германци и 0,6% се приапдници на некоја друга етничка заедница.
2 Историја
Првите пишани документи во кои се споменува Мечеа датираат од 1380 година, но на територијата на општината се пронајдени предмети стари од неолитско време.
3 Стопанство
Примарна стопанска дејност во местото е земјоделството. Најзастапени се говедарството и свињарството. До одреден степен развиена е и прехранбената индустрија.
Решение за локациски услови

Решение за локациски услови е управен акт (донесен од страна на општината) со кој се уредуваат
условите под кои може да се гради градба на една градежна парцела. Како на пример, дозволена висина (Приземје + 2 ката), и др.
Трафалгар (’рт)

Трафалгар (|Cabo Trafalgar) е ’рт во покраината Кадис во југозападна Шпанија. Се наоѓа на крајбрежјето на Атлантскиот Океан, северозападно од Гибралтарскиот Проток. Името е изобличување на изворнот арапски назив „Тарф ел-Гарб“ (طرف الغرب) што значи Западен ’Рт.
Во 1805 г. Близу ’ртот се одиграла прочуената битка кај Трафалгар помеѓу британската Кралска морнарица под водство на адмиралот Хорацио Нелсон ја поразила Наполеоновата здружена шпанско-француска морнарица.
1 Светилник
’Ртот има светилник со височина од 34 метри (51 метри над морето). Изграден е во 1860 г. близу до истоимениот арапски светилник.
Светлината има досег од 35 км. Светилникот ја носи меѓународната ознака D-2406, а има циклус од GpD(2+1) B 15 сек.
Архитектонско-урбанистички проект

Архитектонско-урбанистички проект е проект за архитектонско-урбанистичка разработка на градежна парцела во која со урбанистички план е утврдена апроксимативна површина за градење наменета за комплексна градба, или комплекс на градби.
Урбанистички проект

Урбанистички проект е проект за урбанистичка разработка на простор за градби до ниво на идеен проект, кои се вон
планските опфати на урбанистичките планови, а се во согласност со Просторниот план на Република Македонија.
Извод од урбанистички план

Извод од урбанистички план е копија од графичкиот дел на планот и препис на одредбите за реализација на истиот, кој може да се однесува на една или повеќе градежни парцели, или на целиот план во зависност од потребите.
Црква „Св. Преображение“ - Прилеп

„Св. Преображение“ — црква кој се наоѓа во центарот градот Прилеп, веднаш на кејот на градската река.
Црквата е позната и како Грчка црква бидејќи гркоманското влашко население од Прилеп успеало да издејствува ферман за изградба од Цариградската порта. Црквата е изградена во 1871 година.
Црквата претставува трикорабна базилика, со пет куполи, подигната над нивото на земјата, што ја објаснува привилегираната положба на Власите во тоа време. На надворешната источна страна има деветаголна апсида.
Бакау (округ)

Бакау (|Judeţul Bacău) е округ во Романија, сместен во средишниот дел на земјата. Главен град на округот е градот Бакау, а значајни градови се и Обешти и Тергу Очна.
1 Географија
1.1 Местоположба
Округот Бакау е копнен округ во Романија. Окружен е:
* на север со: Њамц;
* на исток со: Васлуј;
* на југоисток со: Галај;
* на југ со: Вранча;
* на југозапад со: Ковасна;
* на запад со: Харгита.
1.2 Релјеф
Бакау се наоѓа во регионот Молдавија. Округот се простира по средишниот дел од течението на реката Серет. Во западниот дел од округот се издигаат Карпатите, а во остатокот од округот е нивното подножје. Во јужниот дел од округот течезначајната река Тортуш.
2 Демографија
Округот спаѓа во групата окрузи во Романија, во кои претежно живее романско население. Според пописот во Романија во 2002 година, Романците сочинуваат повеќе од 96% од населението во округот. Сепак овој округ е специфичен по тоа што во него живее специфичната унгарска етничка заедница Чанго, кои сочинуваат 0,7% од населението. Од останатото население, најбројни се Ромите.
Урбанистички план вон населено место

Урбанистички план вон населено место се донесува по потреба за плански опфат, за подрачја на општините кои не се опфатени со
генералните урбанистички планови и со урбанистичките планови за село. Со овој план се уредува намената и начинот на користење на просторот, како и условите за градење на комплекси и градби вон од градовите и другите населени места.
Бомбашки напад во Кизлар (2010)

Терористичкиот напад во Кизлар е напад кој се случил на 31 март 2010 година во истоимениот град, во Дагестан, Русија. Според информациите, во самоубиствените напади загинале 12 лица, а уште 18 биле повредени.
Бомбашкиот напад се случил по само 48 часа од Терористичките напади во Москва. Според властите во Русија, овие напади се поврзени.
Поплави во Рио де Жанеиро (2010)

Поплавите во Рио де Жанеиро претставуваат природни непогоди кои се случиле во почетокот на април 2010 година. Според последните информации (7 април), во поплавите предизвикани од поројните дождови загинале 102 лица, најмалку 106 биле повредени, вклучувајќи и неколку спасувачи, и најмалку 1400 семејства останале без своите домови а дополнителни 10.000 домови се сметаат за ризични места.
Бомбашки напад на Московското метро (2010)

Терористичкиот напад во Москва е напад кој се случил на 29 март 2010 година во истоимениот град, во Русија. Според информациите, во самоубиствените напади загинале 40 лица, а уште 100 биле повредени. Чеченските сепаратисти ја презеле одговорноста за бомбашките напади во московското метро.
Вила Сан Пјетро

Вила Сан Пјетро (|Villa San Pietro) е ''комуне'' (општина) во провинцијата Каљари на Италијанскиот остров Сардинија, околу 25 километри југозападно од Каљари.
1 Деомографија
Во 2004, во Вила Сан Пјетро живееле 1.849 жители.
Сигулда (општина)

Сигулда (|Siguldas novads) — општина во Латвија, која се наоѓа во историската област Виѕеме и е дел од административниот регион Рига. Градот се наоѓа на 53 км од главниот град Рига. Сигулда е сместен на реката Гауја.
1 Историја
Најстарите наоди докажуваат дека почетоците на живот во реонот на Сигулда датираат од 200 година пред нашата ера и откриваат животот на првите доселеници, кои се прехранувале со сточарство и лов и риболов. Во периодот 6-7 век територијата на градот е населена од балтичкото племе „Земгали“.
Летоннските племиња со угро-финско потекло, се населиле во долината на реката Гауја во 11 век. Археолошките ископувања откриле бројни дрвени тврдини, меѓу кои Сатеселе, Турајда и Кубеселе. Литванците ги користеле овие објекти за да се одбранат од германски крстоносци чиј број константно се зголемувал и бавно ја освојувале целата територија на Латвија. Во 13 век Летонците се покорени, а нивните земји се делат меѓу Тевтонски орден и архиепископијата на Рига. Границите на двете територии се простирала точно во сегашниот град Сигулда. Витезите од Летонскиот орден издигнале замок, а околу него почнале да се населат трговци и занаетчии. Во тоа време градот се споменува во различни документи со името Загеволд. За првпат градот е споменат во "Летонски римувани хроники" од периодот 12-13 век.
2 Поврзано
* Латвија
Шваби

Шваба (германски: ''Schwabe''), е член на големо германско племе со потекло од бреговите на Балтичкото Море. Оттука племето се распространило на запад и на југ со што и воедно името ''Шваба'' станало општопознато презиме. Денес на Балканот терминот се смета за погрден назив за Германците.
Киргистански нереди 2010

Киргистанските немири од 2010 година претставуваат востанија кои се случиле во Киргистан. Немирите произлегуваат од растечкиот гнев против владата и претседателот Курманбек Бакиев. Демонстрантите ја презеле владината зграда во Бишкек на 6 април и на 7 април.
1 Причини и тек
На 6 април 2010 година околу 200 лица се собрале пред седиштето на главната опозициска партија во Бишек, при што реагирала најпрвин полицијата и ги растргнала демонстрантите. Судирите меѓу демонстрантите и полицијата во Бишек избиле ден по немирите во градот Талас, каде демонстрантите барале оставка од претседателот Курманбек Бакиев, кој на власт дошол во 2005 година откако неговиот претходник Аскар Акаев, бил соборен од власта со насилни демонстрации. Демонстрантите во Талас, град на северозапад на Киргистан, ја зазеле зградата на регионалната управа и неколку часа како заложник го држеле гувернерот Бајшен Болотбеков. По ова, премиерот на Киргистан Даниар Усенов прогласил вонредна состојба на територијата на целата земја. На 7 април 2010 година, киргистанскиот министер за внатрешни работи Молдомуса Конгантиев бил убиен од страна на бунтовниците.
Според последните информации, досега во немирите најмалку 74 лица се убиени, а над 500 се повредени. Исто така била објавена и веста дека претседателот Бакиев побегнал од престолнината со неговиот приватен авион кон јужниот дел од земјата, и дека водачите на опозицијата формално ја формирале новата влада предводена од поранешниот министер за надворешни работи Роза Отунбајева.
Претседателот Бакиев се засолнил во селото Маркај каде основал воен штаб. по кое се појавил во Јалалабад, каде дал интервју за Би Би Си, а во меѓувреме се појавил и на најпопуларната киргистанско мрежно место 24.kg на која изјавил дека нема намера да ја напушти претседателската функција. Во престолнината опозицијата успеала да го воспостави јавниот ред и мир. Според тамошниот министер за внатрешни работи, за првпат жртвите не биле убиени од страна на ограбувачи, туку само 67 лица биле ранети од огнено оружје.. Без разлика на оваа изјава, сепак во северниот дел на градот имало случаи на грабење на туристи или месно население.
Сепак одлуката на Роза Отунбајева од 8 април 2010 година за распуштање на парламентот ја оставила земјата без легално собрание, Изјавите на опозицијата дека во рок од шест месеци ќе биде изгласен нов устав не се легални бидејќи единствено распуштената влада би можела да презема такво решение. Новите закони можат да бидат изгласени само од распуштениот парламент, додека пак новата влада може да биде изгласена само претседателот кој засега истото го одбива, неговиот заменик кој моментално не се наоѓа во земјата, или пак премиерот којшто позицијато го присилила да поднесе оставка. Моментално во земјата не постои ниту парламент ниту влада. Голем број на иследувачи сметаат дека земјата се наоѓа пред прагот на граѓанска војна.
Таип Таипи

Таип Таипи (албански: ''Taip Taipi''; , Ресенско, - , ) — македонски и југословенски политичар од албанска народност, учесник во НОБ.
1 Животопис
Таипи е роден на 29 октомври 1924 година во преспанското село Асамати. Завршил Правен факултет. Бил учесник во НОБ од 1941 година како заднински соработник, а потоа, од јули 1943 година, бил борец во Битолско-преспанскиот партизански одред, во Првата, а потоа во Третата македонска ударна бригада, од каде преминува во Четвртата македонска албанска бригада.
По ослободувањето, тој бил на разни раководни должности во ЈНА до 1956 година, а потоа бил стручен соработник и секретар на Сојузното јавно обвинителство од 1956 до 1966 година, републички секретар за правосудство на СРМ (1966 - март 1969) и пратеник во Соборот на народите на Собранието на СФРЈ во 1970 година. Умира во Белград, Србија на 19 октомври 2001 година.
Кристофер фон Дејлен

Кристофер фон Дејлен (германски: ''Christopher von Deylen'', 10 октомври 1970, Виселхеведе, Германија) — германски музичар, продуцен и основач на групата Schiller, која има продадено над седум милиони албуми низ целиот свет. Тој е најдобро познат по неговата работа во областа на хаус музиката и со соработката со Фери Корстен, Дени Тенаглија, Скот Симан, Trance Allstars и многу други.
1 Поврзано
* Schiller
Зоран Стојановски

Зоран Милутинов Стојановски (Томино Село, Порече, ) — македонски психолог и универзитетски професор.
1 Животопис
Стојановски е роден во Томино Село, Порече на 28 октомври 1937 година. Образование завршил во Долни Манастирец, а Учителска школа во Скопје. Дипломирал на Филозофскиот факултет во Белград во 1965 година, а магистрирал во Центарот за мултидисциплинарни студии во Белград во 1975 година. Докторирал на Филозофскиот факултет во Скопје во 1986 година. Работел како психолог во Заводот за вработување во Куманово и како советник во Републичкиот завод за унапредување на воспитанието и образованието. За асистент на Филозофскиот факултет, тој бил избран во 1971 година, а бил редовен професор почнувајќи од 1992 година. Изведувал настава по предметот Педагошка психологија на Филозофскиот и на Педагошкиот факултет во Скопје, и на Факултетот за учители и воспитувачи во Битола. Бил раководител на Институтот за психологија, продекан на Филозофскиот факултет и проректор за настава и наука на Универзитетот „Св. Кирил и Методиј“ во Скопје.
2 Библиографија
Објавил повеќе од осумдесет научни и стручни трудови од областа на психологијата на образованието и училишната психологија.
*''Изработување и користење на неформални тестови на знаења'', 1973;
*''Тестови на знаење'', 1988;
*''Социјалниот статус на учениците и личните особини'', 1988;
*''Векслеров поединечен тест на интелигенција за македонската популација'', 1989;
*''Inventory of European Longitudinal Studies in the Behavioural and Medical Science'', 1990.
Биро за варвари

Бирото за варвари (латински: scrinium barbarorum, грчки: σκρίνιον τῶν βαρβάρων, skrinion ton barbarōn), претставувал оддел во владата во Источното Римско Царство односно на Византија. Админситративната организација на царството за првпат е забележано во Notitia Dignitatum документ кој се смета дека потекнува од V век, каде што бил во наделжност на ''magister officiorum''. Односите со ''варварите'' (односно со страниците), протоколот и евиденција на сите прашања поврзани со нив биле регулирани со овој документ. Бирото, исто така имало одредена улога во давање на услуги за преводи при посета од мисии од странски држави. J.B. Bury смета дека бирото вршело надзор над сите странци кој го посетувале Цариград и дека тие беа под надзор на Логотетот на царскиот двор.
Некои автори сметаат дека дека Бирото за Варварите делувало како еден вид на разузнавачка служба на империја. Сепак, нема докази дека Бирото претставувало разузнавачка служба, или дека ги преживеало реформите кои ги спровел царот Лав III (717-741), иако постои печат го носи името на човек со име, Петар, кој бил α'σπαθάριος καὶ ἐπί τῶν βαρβάρων ("протоспатар и задолжен за варвари"), кој датира во IX. Некои сметаат дека во Римското Царство во VIII век во рамките на поштенскиот систем се собирани разузнавачки информации и дека таму биле најверојатно таму биле сконцентрирани царските разузнавачки служби, а не во Бирото за варварите.
Петар Стојков

Петар Стојков ― македонски автор од крајот на XIX и почетокот на XX век. По потекло од југоисточна Македонија (Марвашкиот крај, Серско и Неврокопско). Зачувани му се десетина книшки поезија, публицистички записи и политички коментари. Творел на бугарски јазик. Во своите книги се декларира како македонски патриот, кој е наполно свесен дека треба да се бори за слободата на својата татковина:
„Господа читатели, јас не сум побуден од писателски талент, ни од идеи за славољубие и среброљубие, ниту пак од никакви
други егоистични цели, но јас, како Македонец, го сметам тоа за мој свет долг – па го кревам гласот, мојот слаб глас, против свирепоста на гнилата Турција“.
1 Библиографија
Објавени му се следниве одделни публикации:
*''Македонски поборник за слободата на Македонија'' (Софија, 1897),
*''Заштитна реч на Петар Стојков пред Софискиот окружен суд против господарот на кучешката престолнина во Цариград (Султанот Хамид)'' (Софија, 1898),
*''Смрт на враговите'' (Софија, 1898);
*''Клучот на македонската револуција'' (Софија, 1898),
*''Македонски бич'' (Софија, 1899),
*''Жална Македонија'' (Софија, 1899),
* .
*''Потајностите на македонските дејци'' (Софија,1902),
*''Крвава Македонија'' (Софија,1904),
*''Крвава гробница'' (драма на марвашки дијалект, Софија, 1905),
*''Пирински напеви'' (две изданија, Софија, 1909).
Рошин Марфи

Рошин Мери Марфи (англиски и ирски: ''Róisín Marie Murphy'', ) или само како Рошин Марфи (''Róisín Murphy'') — ирска пејачка и текстописец, позната по нејзините стил на електронска музика.
На почетокот, Рошин била забележана како музичарка во музичката група Moloko. Тогашен нејзин партнер во групата бил нејзиниот поранешен партнер Марк Брајдон. По крајот на нивната љубов, групата се распаднала и Роашин Марфи ја започната својата соло кариера со издавањето на албумот ''Ruby Blue''. Нејзиниот втор албум, ''Overpowered'', бил издаден на 10 јануари 2008 година.
1 Дискографија
1.1 Студиски албуми
* 2005: ''Ruby Blue''* 2007: ''Overpowered''* 2015: ''Hairless Toys''* 2016: ''Take Her Up to Monto''* 2020: ''Róisín Machine''* 2023: ''Hit Parade''
1.2 Албуми во живо
* 2007: ''Live at Ancienne Belgique 19.11.07''
2 Поврзано
* Moloko
Свештеникот Садок

„Свештеникот Садок“ (анг. ''Zadok the Priest'', HWV 258) — свечена ода за крунисување од Георг Фридрих Хендл заснована на текстот на Библијата на кралот Јаков. Таа е една од четирите „Химни за крунисување“ на Хендл искомпонирани по повод крунисувањето на британскиот крал Џорџ II во 1727. Од тој момент, па до денес истите химни се изведуваат на секое крунисување на британскиот монарх, и тоа во текот на помазанието.
1 Текст
Иако овие химни сочинуваат долга традиција на крунисување, текстот, како и музиката, е личен избор на Хендл, направен врз основа на најдостапниот опис на претходно крунисување, она на Јаков II во 1685 г. Текстот е земен од библиската приказна за помазанието на царот Соломон. Овие зборови се користат на секое крунисување на англискиот владетел, уште од устоличувањето на кралот Едгар во Батската опатија во 973 г.
1.1 Зборови
Зборовите на песната се изведен препев од 3 Царства 1,38–40
: Zadok the Priest, and Nathan the Prophet anointed Solomon King.
: And all the people rejoic'd, and said:
: God save the King! Long live the King!
: May the King live for ever,
: Amen, Allelujah.
: Свештеникот Садок и пророкот Натан го помазаа Соломона за цар.
: И сиот народ воскликнуваше, и извика:
: Боже чувај го царот! Да живее царот!
: Да живее вечно,
: Амин! Алилуја!
2 Структура
Химната „Свештеникот Садок“ е дело за хор (во обликот СС-АА-Т-ББ) и оркестар (две обои, два фагота, три труби, тимпани, жичени инструменти, континуо). Окрестралниот вовед нè подготвува за изненадување по пат на статично наслојување на меки текстури од гудачките инструменти, по што ненадејно избувнува ''форте тути'', дополнето од три труби.
Средишниот дел, во кој се вели „And all the people rejoic'd, and said“ е имитативен танц во 3/4 такт, каде хорот претежно пее во созвучје, а жичените инструменти свират во ритам со нотни точки.
Последниот дел „God save the King“ итн. се навраќа на (4/4) такт, со тоа што самите зборови „God save the King“ се во созвучје, прошарано со извиците „Амин!“ придружени од полуосминки наизменично со шестгласовните делови (СААТББ), додека пак другите гласови во придружба пејат осминки во созвучје. Хорот завршува со плагална каденца на „Алилуја“ во ларго.
Музиката на оваа дело е искористена и во познатата Химна на УЕФА Лигата на шампиони.
СТАРТ 3 (договор)

СТАРТ 3 е билатерален договор меѓу Русија и САД за намалување на јадреното вооружување. Договорот бил потпишан во Прага на 8 април 2010 година. Документот, кој се нарекува „''Прашки договор''“ е составен од три дела кои се правно обврзувачки - текстот на договорот, евиденција за дополнителни права и обврски што се однесуваат на условите на договорот, како и технички измени и дополнувања на Протоколот.
СТАРТ 3 ги обврзува двете земји да ги намалат боевите глави на 1,550 парчиња во секоја земја, што претставува намалување од речиси 2/3 во однос на СТАРТ 1 договорот. Покрај тоа, договорено е и намалување на мобилните ракекетни системи на 700 што е половина од дотогашната бројка.
Според договорот, сите обврски мора да бидат исполнети во рок од седум години од датумот на стапување во сила на новиот договор. Договорот ќе трае десет години, со можност да ја обнови до пет години по неговото истекување.
Ристо Апостолов

Ристо Апостолов — македонски музичар, композитор, продуцент, водач на алтернативниот рок состав Водолија.
Со Водолија како изведувач, автор и продуцент на песните учествува на Македонскиот избор на песна за Евровизија 2009, 2010 и 2011 година со песните (Мојот Тв), (Солза) и (Не враќај се).
Студиски ја продуцира и аранжира песната Динг Донг со која Рок Агресори настапија на Македонскиот избор на песна за Евровизија 2009.
Со својата матична група Водолија има издадено три студиски албуми. Првите два албума се снимени во студиото на Владимит Петровски-картер од Бадмингтонс а третиот албум е снимен во неговото студио.
Во 2008/2009 година снима два дуета со Американската пејачка Соња Саурук од Њу Џерси за песните (Бест оф јор лав) и (Самертајм). Самертајм е дел од третиот студиски албум на Водолија.
Во ноември 2011 тој ја добива наградата за најдобра продукција за песната на (Ти не си) која ја изведува со Водолија.
Во јуни 2010 заедно со својот состав Водолија одржа акустичен концерт во просториите на Македонската радио-телевизија на кој беа изведени песните од третиот албум на Водолија. Истиот се емитуваше во октомври 2010 на првиот канал на МТВ.
Со Водолија има издадено три студиски албума и е комплетен автор на песните.
Во 2012 со Водолија ја претставува Македонија на интернет фестивалот INFE VISION 2012 во организација на интернационалните евровизиски обожаватели со песната (Мојот ТВ) кој е и автор на истата.
Тој е композитор на песната (Радост и бол) со која на 23 и 24 август 2013 заедно со својот бенд Водолија настапува на Охрид Фест 2013 во поп но и во интернационалната вечер.
Во 2015 година глуми како специјален гост во филмот Каде се парите, а песната Се што ми треба кој ја исполнува со својот состав Водолија и истовремено е автор на истата е дел од саундтракот на филмот.
Марија Качињска

Марија Елена Качињска (|Maria Helena Kaczyńska; 21 август 1942—10 април 2010) била прва дама на Полска од 2005-2010 година, како сопруга на тогашниот претседател на Полска, Лех Качињски.
На 10 април 2010 година загина во авионска несреќа во близина на градот Смоленск во Русија.
Вид (биологија)

Биолошкиот вид (лат. ''species'') е систематска единица, група од единки со заеднички морфофизиолошки, биохемиски и одлики во однесувањето, кои се способни за заемно вкрстување, со што даваат плодно потомство, закономерно распространето во пределите на еден определен ареал и подложно на влијанието од факторите на животната средина. Видот е реално постоечка генетски неделива единица на живиот свет, основна структурна единица во системите од организми и квалитативна етапа во еволуцијата на животот.
1 Својства
Еден вид може да се оддели од друг по низа својства:
* Морфолошкиот критериум дозволува разграничување на разните видови по надворешните и внатрешните својства;
* Физиолошко-биохемискиот критериум се фокусира на нееднаквоста во хемиските својства на разните видови;
* Географскиот критериум сведочи за тоа дека секој вид преовладува во својот ареал;
* Еколошкиот дозволува да се разликуваат видовите по комплексот на абиотички и биотички услови, во кои тие се создале и приспособиле на животот;
* Репродуктивниот критериум обусловува репродуктивна изолација на еден вид од друг, па дури и блискусродствени.
Секој вид претставува посебен генетски систем, репродуктивно изолиран од другите видови.
Како резултат на нееднаквите услови на животната средина, секоја единка од еден вид во пределите на ареалот се распоредува на помали единици - популации. Реално видот постои како популација.
Видовите можат да бидат монотипни - со слабо диференцирана внатрешна структура, карактеристични се за ендемитите. Политипните видови се одликуваат со сложена внатревидова структура.
Внатрешно видовите можат да бидат поделени на подвидови - географски или еколошки одликувани делови на видот чии единки под влијание на факторите на средината во процесот на еволуција се здобиле со забележителни морфофизиолошки особености кои ги разликуваат од другите делови на истиот вид. Во природата, единките од разните подвидови на еден вид можат слободно да се вкрстуваат и да даваат плодно потомство.
Византиски сенат

Византискиот сенат или Сенатот на Источото Римско Царство (грчки: Σύγκλητος, Synklētos, или Γερουσία, Gerousia) го поседува континуитетот на Римскиот сенат. Основан e во IV век од страна на Константин Велики.
Сенатот на источното Римско Царство изворно се состоел од римски сенатори, кои живееле на истокот на царството, или од оние што се преселиле во Цариград и од бирократи кои биле назначени во Сенатот. Константин Велики им нудел бесплатно земјиште на римските сенатори кои биле подготвени да се преселат на Исток. Кога Константин го основал сенатот во Византиум, тој првично наликувал на советите на поголемите градови како Антиохија, наместо на Римскиот сенат. Неговиот син Констанциј II ја подигнал позицијата на Сенатот на ниво на царски сенат кој во Цариград ограничена моќ, исто како во и Сенатот во Рим. Констанциј II го зголемил бројот на сенаторите до 2000 вклучувајќи ги тука и неговите пријатели, дворјани и разни провинциски официјални лица.
1 Опаѓање на моќта
Mоќта на Сенатот постепено се намалувала во текот на историјата, иако тој опстојувал сѐ до XIII век. Многу од неговите овластувања биле одземени во текот на правните реформи спроведени од страна на императорите Василиј I и Лав VI. Сенатот сѐ уште го задржал својот престиж, особено во XI век, кога по смртта на Василиј II неговата моќ дошла до полн израз. Со финалниот триумф на воена фракција со доаѓањето на престолот на Алексеј Комнин Сенатот почнал да го губи своето значење, а титулата сенатор можела да се купи од царот.
Последниот познат акт за кој се знае дека бил донесен од Сенатот бил изборот на Никола Канава како император наспроти Исак II Ангел и Алексиј IV Ангел, во текот на Четвртата крстоносна војна. Во времето на династијата Палеолог титулата на сенаторот сѐ уште постоела, но во кризи од средината на XIV век оваа институција конечно изчезнала.
2 Местоположба на Сенатот
Во Цариград постоеле две градби каде заседавал Сенатот. Едната била изградена од изградена од страна на Константин Велики, а подоцна била реставрирана од Јустинијан и се наоѓал на источната страна на Аугустеум, во близина на Царскиот дворец. Другата се наоѓала на северната страна на Форумот на Константин. Започнувајќи од VI век Сенатот заседавал во Големата Палата од Цариград.